**Suvilahti** (ruots. *Sunnanvik*) on Vaasan kaupunginosa. Se sijaitsee noin kolme kilometriä kaupungin keskustasta etelään aivan meren rannassa. Asuntorakentaminen alueella alkoi syksyllä 1969. Alue oli myös vuoden 2008 asuntomessujen pitopaikka. Vuonna 2015 Suvilahdessa asui 2 954 asukasta.

Palvelut
--------

Liikekeskus, nykyinen Suvi Center valmistui 1975. Liikekeskuksesta löytyvät K-market Suvilahti ja Kotipizza. Koulun tiloissa toimii kirjasto. Suvilahdessa on myös nuorisotalo Suviboxi, jonka yhteydessä on opiskelija-asuntokohde. Alueelta löytyy kaupungin omistama pieneläinklinikka.

Ostoskeskus remontoitiin vuonna 2010.

Asemakaava
----------

Alueen asemakaava on ainutlaatuinen Vaasassa. Moottoriajoneuvoliikenne on pysytetty mahdollisimman etäällä asutuksesta. Kevyttä liikennettä varten on omat ajoväylänsä.

Alkuperäinen, vuoden 1965 kaava tehtiin arkkitehtikilpailulla. Se koostuu lähinnä kaksi- ja kolmikerroksisista kerrostaloista. Messualueelle tuli omakotitaloja, kerrostaloja ja yhtiömuotoisia pientaloja.

Suvilahti-seura
---------------

Suvilahdessa toimii Suvilahti-seura, joka järjestää muun muassa talviriehoja, hiihto- sekä maastojuoksukilpailuja ja suuria siivoustalkoita.

Yhteydet
--------

Suvilahden ja keskustan välillä kulkevat paikallisliikenteen linjat 7 ja 9.

Harrastusmahdollisuudet
-----------------------

Suvilahdessa on monia lenkkipolkuja sekä kauniita rantateitä lenkkeilyä varten. Talviaikaan jäälle pääsee hiihtämään ja reippailemaan. Suvilahdessa on myös aidattu koirapuisto sekä sen vieressä viherpeukaloille kasvimaa-alue, josta on mahdollista vuokrata itselleen oma kasvimaa. Aivan lähellä on myös jäähalli ja Kaarlen Kenttä yleisurheilua varten.

Suvilahdessa sijaitsi ennen seurakuntakoti, jossa oli Vaasan suomalaisen seurakunnan järjestämä tyttökerho ja pyhäkoulu.

Muuta
-----

Vappuna 2010 Suvilahdessa oli joukkotappelu, johon osallistui sekä maahanmuuttajataustaisia että suomalaisia henkilöitä. 

Suvilahden itäosassa sijaitsee entinen kaatopaikka, jonka käyttö lopetettiin 1980-luvulla. Kaatopaikka suljettiin virallisesti 2004. Kaatopaikan biokaasua käytetään voimalaitoksessa, joka rakennettiin asuntomessujen yhteydessä.

Lähteet
-------

1. ↑  Vaasan suur- ja pienalueet / Vasas stor- och småområden Vaasan kaupunki.  Arkistoitu 14.7.2014. Viitattu 23.2.2018.
2. 1 2 3  Osmo Konttas: Suvilahti Suvilahtiseura.  Arkistoitu 14.7.2014. Viitattu 13.7.2014.
3. ↑  Asuntomessut Vaasassa 2008 Asuntomessut.  Arkistoitu 14.7.2014. Viitattu 13.7.2014.
4. ↑  Väesto suur- ja pienalueittain (Excel) Vaasan kaupunki.  Arkistoitu 14.7.2014. Viitattu 13.7.2014.
5. ↑  Vaasan K-market Suvilahti uudistuu ostoskeskuksen mukana Kesko.  Arkistoitu 14.7.2014. Viitattu 13.7.2014.
6. ↑  Suvilahti kasvaa merellepäin (PDF)  2008. Kuntatekniikka.  Arkistoitu 14.7.2014. Viitattu 13.7.2014.
7. ↑  Reittikartat kesä 2014 Vaasan Paikallisliikenne.  Arkistoitu 14.7.2014. Viitattu 13.7.2014.
8. ↑  Juhlinnan häirintä johti Suvilahden joukkotappeluun *Pohjalainen*.  3.5.2010. Viitattu 7.5.2010.
9. ↑
10. ↑  Vasabladet 05.05. 2010
11. ↑  Suvilahden kaatopaikan sulkeminen ja maankäyttö  2004. Vaasan Kaupunki. Viitattu 13.7.2014. [vanhentunut linkki]
12. ↑  Suvilahti tuottaa itse energiansa Meidän Talo. Viitattu 13.7.2014.

Aiheesta muualla
----------------

* Suvilahtiseura (Arkistoitu – Internet Archive) Suvilahti-seuran kotisivut
* Vaasan kaupunki

Vaasan kaupunginosat ja suuralueet

|  |  |
| --- | --- |
| Keskusta | 
* Keskusta
* Hietalahti

 |
| Vöyrinkaupunki | 
* Vöyrinkaupunki
* Klemettilä

 |
| Vaskiluoto | 
* Satama
* Sokeri
* Niemeläntie

 |
| Palosaari | 
* Yliopisto
* Onkilahden ranta
* Sunti
* Palosaaren keskus
* Vikinga

 |
| Gerby | 
* Isolahti
* Vetokannas
* Länsimetsä
* Vanha Gerby
* Kortelaakso
* Lillby
* Pukinjärvi
* Rajarinne
* Gerbyn niemi
* Gerby
* Västervik
* Gerbyn saaristo

 |
| Kotiranta | 
* Kustaala
* Kotiranta
* Metsäkallio
* Böle

 |
| Huutoniemi | 
* Asevelikylä
* Purola
* Huutoniemi
* Teeriniemi
* Melaniemi

 |
| Ristinummi | 
* Alkula
* Haapaniemi
* Vanha Vaasa
* Ristinummi
* Vanha satama

 |
| Höstvesi | 
* Pilvilampi
* Höstvesi
* Runsor

 |
| Suvilahti | 
* Korkeamäki
* Suvilahti

 |
| Sundom | 
* Yttersundom
* Översundom
* Sundomin saaristo

 |
| Vähäkyrö | 
* Merikaarto
* Kirkonkylä
* Tervajoki

 |